Diari Oficial de la Generalitat Valenciana


Sumari del DOGV 4323, del 28-08-2002 (2002/9053)

RESOLUCIÓ de 29 de juliol de 2002, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual es renova l'acreditació per l'extracció d'os de donants vius i implantació de teixit ossi i tendinós a l'Hospital Arnau de Vilanova.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4323

Data del DOGV
:   28-08-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/9053


Data del document
:   29-07-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * trasplantament d'òrgans
    * establiment hospitalari

RESOLUCIÓ de 29 de juliol de 2002, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual es renova l'acreditació per l'extracció d'os de donants vius i implantació de teixit ossi i tendinós a l'Hospital Arnau de Vilanova. [2002/9053]
  
Vista la sol·licitud de renovació d'acreditació per a fer l'extracció d'os de donants vius i la implantació de teixit ossi i tendinós a l'Hospital Arnau de Vilanova de València.
  
Antecedents de fet
  
Primer
  
L'Hospital Arnau de Vilanova, siti al carrer de Sant Climent, 26, de València, obtingué acreditació per a efectuar l'extracció d'os de donants vius i la implantació de teixit ossi i tendinós mitjançant una resolució del secretari general de la Conselleria de Sanitat de 21.06.1993.
  
Segon
  
El director de l'Hospital Arnau de Vilanova, Sr. Francisco Martos González, en representació de Conselleria de Sanitat de la Generalitat Valenciana, presentà sol·licitud de renovació d'acreditació per a fer l'extracció d'os de donants vius i la implantació de teixit ossi i tendinós de l'Hospital Arnau de Vilanova amb data 26.02.2002.
  
Tercer
  
El Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, emet informe favorable sobre la renovació sol·licitada per a efectuar l'extracció d'os de donants vius i la implantació de teixit ossi i tendinós de l'Hospital Arnau de Vilanova.
  
Fonaments jurídics
  
Primer
  
La Direcció General de l'Agència per a la Qualitat, Avaluació i Modernització dels Servicis Assistencials de la Conselleria de Sanitat és competent segons que disposen l'Orde d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha complit el que establix l'article 29.1 de l'Orde d'11 de desembre de 1992, de la Conselleria de Sanitat i Consum.
  
Vistos els antecedents de fet i preceptes legals citats i els que hi siguen d'aplicació, resolc renovar l'acreditació per a fer l'extracció d'os de donants vius i la implantació de teixit ossi i tendinós a l'Hospital Arnau de Vilanova, siti al carrer de Sant Climent, 26, de València. Esta acreditació serà vàlida durant un període de cinc anys, amb efectes des del 29 de juliol de 2002.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana.
  
Que es notifique esta resolució a les persones interessades, advertint-los que no exhaurix la via administrativa i que hi poden interposar recurs ordinari davant del conseller de Sanitat en el termini d'un mes, comptador des de l'endemà de la data de notificació.
  
València, 29 de juliol de 2002.- La directora general de l'Agència per a la Qualitat, Avaluació i Modernització dels Servicis Assistencials: Amparo Flores Sarrión.